

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 9.februārī Nr.**55**

(prot.Nr.**4**, **4**.§)

# Par atļauju Jānim Lāčplēsim savienot amatus

Daugavpils pilsētas dome (turpmāk – Dome), izskatot Jāņa Lāčplēša 2017.gada 9.janvāra iesniegumu ar lūgumu atļaut savienot Daugavpils pilsētas domes priekšsēdētāja amatu ar Latgales plānošanas reģiona Latgales specialās ekonomiskās zonas pārvaldes Uzraudzības komisijas locekļa amatu, amatu Eiropas Savienības struktūrfondu un Kohēzijas fonda 2007.-2013.gada plānošanas perioda Uzraudzības komitejā un Eiropas Savienības struktūrfondu 2014.-2020.gada plānošanas perioda Pagaidu uzraudzības komitejā, konventa padomnieka amatu Profesionālās izglītības kompetences centrā „Daugavpils būvniecības tehnikums”, konstatēja:

saskaņā ar Reģionālās attīstības likuma 5.panta pirmo daļu plānošanas reģions ir atvasināta publiska persona, tās lēmējorgāns ir Plānošanas reģiona attīstības padome; 17.panta pirmo daļu - plānošanas reģiona attīstības padomi no attiecīgo pašvaldību deputātiem ievēlē plānošanas reģionā ietilpstošo pašvaldību priekšsēdētāju kopsapulce;

saskaņā ar Latgales speciālās ekonomiskās zonas likuma 6.panta pirmo punktuLatgales plānošanas reģiona attīstības padome izveido Latgales speciālās ekonomiskās zonas pārvaldi, kas ir Latgales plānošanas reģiona iestāde vai struktūrvienība;

ar Latgales plānošanas reģiona attīstības padomes 2016.gada 16.decembra lēmumu Nr.3.2. apstiprinātā Latgales specialās ekonomiskās zonas pārvaldes nolikuma 1.punkts noteic, ka Latgales speciālās ekonomiskās zonas pārvalde ir Latgales plānošanas reģiona Administrācijas struktūrvienība; 3.punkts – pārvaldes sastāvā ir Latgales speciālās ekonomiskās zonas Uzraudzības komisija, 4.punkts – Uzraudzības komisija ir Latgales plānošanas reģiona attīstības padomes izveidota komisija, kas pilda šajā nolikumā paredzētās funkcijas;

atbilstoši likuma „[Par interešu konflikta novēršanu valsts amatpersonu darbībā](http://likumi.lv/ta/id/61913-par-interesu-konflikta-noversanu-valsts-amatpersonu-darbiba)" 1.panta 8.punktā noteiktajam Latgales speciālās ekonomiskās zonas Uzraudzības komisija ir publiskas personas institūcija **-** struktūrvienība, savukārt saskaņā ar šā likuma [7.panta](http://likumi.lv/ta/id/61913-par-interesu-konflikta-noversanu-valsts-amatpersonu-darbiba#p7) piektās daļas 4.punktā noteikto pašvaldību domju priekšsēdētājiem ir atļauts savienot valsts amatpersonas amatu ar citu amatu publiskas personas institūcijā, ja to savienošana nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā;

izvērtējot Daugavpils pilsētas domes priekšsēdētāja amata savienošanu ar amatu Eiropas Savienības struktūrfondu un Kohēzijas fonda 2007.-2013.gada plānošanas perioda Uzraudzības komitejā un Eiropas Savienības struktūrfondu 2014.-2020.gada plānošanas perioda Pagaidu uzraudzības komitejā, konventa padomnieka amatu Profesionālās izglītības kompetences centrā „Daugavpils būvniecības tehnikums”, konstatēts:

atbilstoši likuma „[Par interešu konflikta novēršanu valsts amatpersonu darbībā](http://likumi.lv/ta/id/61913-par-interesu-konflikta-noversanu-valsts-amatpersonu-darbiba)" 7.panta piektās daļas 1.punktam pašvaldību domju priekšsēdētājiem ir atļauts savienot valsts amatpersonas amatu ar amatu, kuru viņi ieņem saskaņā ar likumu. Ņemot vērā Reģionālās attīstības likuma 17.panta pirmajā daļā noteikto, J.Lāčplēsis saskaņā ar likumu savieno Daugavpils pilsētas domes priekšsēdētāja amatu ar Latgales plānošanas reģiona attīstības padomes locekļa amatu;

ar Daugavpils pilsētas domes 2015.gada 14.maija lēmumu Nr.212 Jānim Lāčplēsim atļauts savienot Daugavpils pilsētas domes priekšsēdētāja amatu ar amatu Eiropas Savienības struktūrfondu un Kohēzijas fonda 2007.-2013.gada plānošanas perioda Uzraudzības komitejā un Eiropas Savienības struktūrfondu 2014.-2020.gada plānošanas perioda Pagaidu uzraudzības komitejā kā Latgales plānošanas reģiona Attīstības padomes loceklim;

atbilstoši Profesionālās izglītības likuma 17.1 panta pirmajai daļaivalsts un pašvaldību profesionālās izglītības iestādēs, kuras īsteno profesionālās pamatizglītības, arodizglītības un profesionālās vidējās izglītības programmas, izveido koleģiālu padomdevēju institūciju — konventu, kura mērķis ir veicināt profesionālās izglītības iestādes attīstību atbilstoši darba tirgus prasībām; trešajai daļai - konventa sastāvā iekļauj profesionālās izglītības iestādes vadītāju, tās ministrijas pārstāvi, kuras padotībā ir profesionālās izglītības iestāde, un attiecīgās pašvaldības, kā arī darba devēju un to apvienību pārstāvjus. Līdz ar to atbilstoši likuma „[Par interešu konflikta novēršanu valsts amatpersonu darbībā](http://likumi.lv/ta/id/61913-par-interesu-konflikta-noversanu-valsts-amatpersonu-darbiba)" 7.panta piektās daļas 1.punktam J.Lāčplēsis kā Daugavpils pilsētas pašvaldības priekšsēdētājs saskaņā ar likumu ieņem padomdevēja amatu Profesionālās izglītības kompetences centra „Daugavpils būvniecības tehnikums” konventā.

Izvērtējot Latgales speciālās ekonomiskās zonas pārvaldes nolikumā noteiktās Latgales speciālās ekonomiskās zonas Uzraudzības komisijas funkcijas, Daugavpils pilsētas domes priekšsēdētāja amata savienošana ar Latgales speciālās ekonomiskās zonas Uzraudzības komisijas locekļa amatu, amatu Eiropas Savienības struktūrfondu un Kohēzijas fonda 2007.-2013.gada plānošanas perioda Uzraudzības komitejā un Eiropas Savienības struktūrfondu 2014.-2020.gada plānošanas perioda Pagaidu uzraudzības komitejā kā Latgales plānošanas reģiona Attīstības padomes loceklim, konventa padomnieka amatu Profesionālās izglītības kompetences centrā „Daugavpils būvniecības tehnikums” nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.

Pamatojoties uz likuma “Par interešu konflikta novēršanu valsts amatpersonu darbībā” 7.panta piektās daļas 4.punktu, 8.1 panta piektās daļas 1.un 2.punktu, atklāti balsojot: PAR – 11 (V.Bojarūns, V.Borisjonoks, P.Dzalbe, A.Gržibovskis, N.Ignatjevs, R.Joksts, N.Petrova, V.Pučka, D.Rodionovs, A.Samarins, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atļaut Jānim Lāčplēsim savienot Daugavpils pilsētas domes priekšsēdētāja amatu, reģistrācijas Nr.90000077325, K.Valdemāra iela 1, Daugavpils, ar Latgales plānošanas reģiona Latgales specialās ekonomiskās zonas pārvaldes Uzraudzības komisijas locekļa amatu, amatu Eiropas Savienības struktūrfondu un Kohēzijas fonda 2007.-2013.gada plānošanas perioda Uzraudzības komitejā un Eiropas Savienības struktūrfondu 2014.-2020.gada plānošanas perioda Pagaidu uzraudzības komitejā kā Latgales plānošanas reģiona Attīstības padomes loceklim, konventa padomnieka amatu Profesionālās izglītības kompetences centrā „Daugavpils būvniecības tehnikums”, reģistrācijas Nr.90000066069, Jātnieku ielā 87, Daugavpilī.

2. Atzīt par spēku zaudējušu Domes 2013.gada 26.septembra lēmumu Nr.397 „Par atļauju Jānim Lāčplēsim savienot amatus”, 2015.gada 14.maija lēmumu Nr.212 „Par atļauju savienot amatus”.

3. Šo lēmumu saskaņā ar [Administratīvā procesa likuma](http://likumi.lv/ta/id/55567-administrativa-procesa-likums) [76.panta](http://likumi.lv/ta/id/55567-administrativa-procesa-likums#p76) otro daļu, var pārsūdzēt Administratīvajā rajona tiesā Rēzeknes tiesu namā mēneša laikā no tā spēkā stāšanās dienas.

Domes priekšsēdētāja vietnieks *(personiskais paraksts)*  P.Dzalbe